Raudonosios Armijos sąsiauris
80°07′23″ š. pl. 95°01′54″ r. ilg.﻿ / ﻿80.12306°š. pl. 95.03167°r. ilg.﻿ / 80.12306; 95.03167 Raudonosios Armijos sąsiauris (rus. Пролив Красной Армии) – Arkties vandenyno sąsiauris, besidriekiantis tarp dviejų Šiaurinės Žemės salų – Komjaunuolio ir Spalio Revoliucijos. Jungia Karos ir Laptevų jūras. Vakarinėje dalyje Pionieriaus sala atskiria atšaką – Jaunąjį sąsiaurį. Ilgis 144 km, mažiausias plotis – 3 km. Gylis rytuose apie 50 m, vakaruose – virš 200 m. Ištisus metus dengiamas ledo. Sąsiaurį 1931 m. atrado G. Ušakovo ekspedicija.